Good Luck Steel net rises 3% to Rs 256 cr in FY 2014 15
Jun 27,2015 04:00:00 AM IST
स्टील सेक्टर में छोटी मगर तेजी से ग्रोथ कर रही कंपनी गुडलक स्टील जल्द विस्तार पर 150 करोड़ रुपए निवेश करेगी। साथ ही कंपनी नए बाजारों में उतरने की योजना भी बना रही है। मार्केट एक्सपर्ट मानते हैं कि ऐसे में कंपनी के शेयर में लंबी अवधि के लिए निवेश करके बड़ा मुनाफा कमाया जा सकता है।
गुडलक स्टील की बड़ी विस्तार योजनाएं
कंपनी के CEO राम अग्रवाल ने मनी भास्कर से खास बातचीत में कई अहम बातों का खुलासा किया है। राम अग्रवाल के मुताबिक कंपनी तेलंगाना के सिकंदराबाद में पावर ट्रांसमिशन के प्रॉजेक्ट पर काम कर रही है जो 2016 तक पूरा हो जाएगा। यह प्रोजेक्ट करीब 40 करोड़ रुपए की लागत से पूरा किया जा रहा है। उन्होने यह भी बताया के कंपनी के अधिकतर प्रोजेक्ट इस साल के अंत तक पूरे हो जाएंगे।
अगले 4 साल में 1800 करोड़ रुपए आय की उम्मीद
कंपनी के मैनेजमेंट ने यह भी भरोसा जताया है कि 2017-18 तक कंपनी की कुल आय बढ़कर 1800 करोड़ रुपए होने की उम्मीद है। साथ ही नई सरकार के बाद आर्थिक सुधार तेज होने से कंपनी के टर्नओवर में बड़ा इजाफा हो सकता है।
नए बाजार में उतरने की योजना
कंपनी करीब 100 से ज्यादा देशों में कारोबार कर रही है। कंपनी फिलहाल मौजूदा कारोबार पर ही ध्यान दे रही है औऱ उसकी कोई नई विस्तार योजना नहीं है। कंपनी ब्राज़ील और लैटिन अमेरिका के देशों में पहले से कारोबार कर रही है।
करेंसी के उतार-चढ़ाव पर नजर
पहली बार अप्रैल-जून तिमाही में कंपनी का मुनाफा कम हुआ है, क्योंकि रुपए के उतार-चढ़ाव से मुनाफे पर दबाव पड़ा था। हालांकि, कंपनी अब हेज की रणनीति अपना रही है। जिससे कंपनी के मुनाफे पर करेंसी के उतार-चढ़ाव का ख़ास असर नहीं पड़ेगा।
क्या करती है गुडलक स्टील
कंपनी के CEO राम अग्रवाल ने बताया की उनका कारोबार कई क्षेत्रों में फैला है। कंपनी एग्री, स्टील, ऑटो उपकरण और कोयले की ट्रेडिंग के साथ पावर ट्रांसमिशन प्रोजेक्ट में भी काम कर रही है।
कंपनी पर कर्ज की स्थिति
कंपनी के डेट पर बात करते हुए राम अग्रवाल ने बताया कि कंपनी पर 86 करोड़ रुपए का कर्ज है। कंपनी इस कर्ज पर 18 करोड़ रुपए का सालाना इंस्टॉलमेंट चुका रही है। कंपनी ने यह कर्ज प्रोजेक्ट को पूरा करने और व्यापार का विस्तार करने के लिए था।
बीते 4 साल का प्रदर्शन
कंपनी 4 साल से लगातार मुनाफे में है। 2010 में कंपनी का मुनाफा 15.41 करोड़ रुपए था। वहीं, 2013 में कंपनी का मुनाफा बढ़कर 21.94 करोड़ रुपए हो गया है। 2014 की पहली और दूसरी तिमाही में 17.71 करोड़ रुपए का मुनाफा रहा था। वित्त वर्ष 2014-15 के चौथी तिमाही में कंपनी की बिक्री 3 फीसदी बढ़कर 256 करोड़ रुपए रही है। बीते वर्ष की सामान तिमाही में कंपनी की बिक्री 249 करोड़ रुपए रही थी। राम अग्रवाल के मुताबिक आने वाली तिमाही में कंपनी के बिक्री और मुनाफा में इजाफा देखने को मिल सकता है।